Την ίδια εποχή που η Γαλλία και η Βουργουνδία βρέθηκαν σε εμφύλια σύγκρουση ξέσπασε στην Αγγλία ο επίσης εμφύλιος Πόλεμος των Ρόδων. Ο Λουδοβίκος ΙΑ΄ έδειξε μεγάλο ενδιαφέρον επειδή ο Οίκος της Υόρκης που αντιτάχθηκε με τον Ερρίκο ΣΤ΄ της Αγγλίας είχε συμμαχήσει με τον Κάρολο της Βουργουνδίας. Ο Ριχάρδος Νέβιλ, 16ος κόμης του Γουόρικ δραπέτευσε στην Γαλλία στην αυλή του Λουδοβίκου ΙΑ΄, συμμάχησε με την σύζυγο του Ερρίκου ΣΤ΄ Μαργαρίτα του Ανζού με στόχο να τον επαναφέρει στον θρόνο. Το σχέδιο πέτυχε ο Εδουάρδος Δ΄ της Αγγλίας εξορίστηκε αλλά αργότερα επέστρεψε στην Αγγλία. Ο κόμης του Γουόρικ έπεσε στην "μάχη του Μπάρνετ" (1471), στην συνέχεια δολοφονήθηκε και ο Ερρίκος ΣΤ΄. Ο Εδουάρδος Δ΄ σαν αναμφισβήτητος βασιλιάς της Αγγλίας επιτέθηκε στην Γαλλία για να εκδικηθεί (1475), ο Λουδοβίκος ΙΑ΄ υπέγραψε την "Συνθήκη του Πικουίνι". Οι Άγγλοι εγκατέλειψαν ολόκληρη την Γαλλία με την Νορμανδία, πήραν σαν αντάλλαγμα ένα μεγάλο ποσό χρημάτων. Ο Λουβοβίκος ΙΑ΄ ήταν υπερήφανος ότι αυτό που δεν κατόρθωσε να κάνει με τα όπλα ο πατέρας του το κατάφερε ο ίδιος με "πανέ, κρέας ελαφιού και καλό Γαλλικό κρασί".